
A szubjektum (de)konstrukciói J. M. Coetzee Alkonyvidék c. regényében

A pályamunka a dél-afrikai származású J. M. Coetzee Alkonyvidék (1974) című regényének szubjektum-(de)konstrukcióit középpontba állító értelmezésébe kínál betekintést. A szubjektum ábrázolásának kétosztatúsága mentén három összefonódó, ugyanakkor paradoxon-szerűen egymással szemben álló szubjektumpár elemzésén keresztül kíván hozzájárulni a Coetzee-t tárgyaló recepcióhoz, a szerző regényírói egyediségét tárgyaló magyar nyelvű tudományos diskurzus csekély számához. A dolgozat a regény komplex narratológiai eljárásainak bemutatását követően a sötét és a fényességes én, a külső és a belső én, valamint a felsőbbrendű és az alsóbbrendű én konfliktusának kibontásával világít rá a regénybéli narrátorok szubjektum-konstrukciós kísérleteinek kudarcára. A reflektorfényt kerülő Nobel-díjas író első regényének ezen olvasata a szubjektum-(de)konstrukció változatos manifesztumait elemzi, melyek a különböző narratív eljárásmódokon keresztül a kartezinánus filozófia hitvallásának többszöri át-és újraértelmezésén, a szubjektum és az objektum éles határvonalának elmosódásán keresztül válnak meghatározóvá.



